Document ID: 32002R0867

Komission asetus (EY) N:o 867/2002,
annettu 24 päivänä toukokuuta 2002,
pysyvän tarjouskilpailun avaamisesta Italian interventioelimen hallussa olevan neitsytoliivilamppuöljyn myymiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1), sellaisena kuin se on muutettuna asetuksella (EY) N:o 1513/2001(2), ja erityisesti sen 3 artiklan 1 kohdan,
sekä katsoo seuraavaa:
(1) Espanjan, Kreikan ja Italian interventioelimet ostivat oliiviöljyä osana interventio-ostojen järjestelmää ennen 1 päivää marraskuuta 1998. Kyseisen järjestelmän perustana oleva säännöstö kumottiin 1 päivästä marraskuuta 1998 alkaen asetuksella (EY) N:o 1638/98. Italian interventioelimellä on edelleen varastossaan neitsytoliivilamppuöljyä. Olisi sallittava Italian interventioelimen kumotussa järjestelmässä ostamien, Italiassa edelleen varastoissa olevien oliiviöljyjen myyminen, jotta siirtyminen interventio-ostojen järjestelmästä järjestelmättömään nykytilanteeseen olisi sopusointuinen ja jotta markkinoille voitaisiin myydä kaikki yhteisön interventiovarastoissa vielä käytettävissä olevat määrät.
(2) Oliiviöljyalan interventiosta 23 päivänä marraskuuta 1978 annetun neuvoston asetuksen (ETY) N:o 2754/78(3), sellaisena kuin se on muutettuna asetuksella (ETY) N:o 2203/90(4), 2 artiklan 1 kohdassa säädetään, että interventioelinten hallussa oleva oliiviöljy saatetaan myyntiin tarjouskilpailulla.
(3) Interventioelinten hallussaanpitämän oliiviöljyn myyntiin saattamista koskevista yksityiskohtaisista säännöistä 23 päivänä joulukuuta 1977 annetussa komission asetuksessa (ETY) N:o 2960/77(5), sellaisena kuin se on viimeksi muutettuna asetuksella (ETY) N:o 3818/85(6), vahvistetaan edellytykset tarjouskilpailulla myynnille yhteisön markkinoilla sekä oliiviöljyn viennille.
(4) On säädettävä erityisistä yksityiskohtaisista säännöistä toimintojen ja niiden valvonnan sääntöjenmukaisuuden varmistamiseksi.
(5) Asianomaisen jäsenvaltion on tässä tarkoituksessa säädettävä suunnitellun toimen moitteettoman sujumisen takaamiseksi kaikista täydentävistä toimenpiteistä, jotka ovat yhteensopivia voimassa olevien säännösten kanssa, sekä komissiolle tiedoksi antamisesta.
(6) Valvontaa koskevaa sääntelyä olisi täydennettävä mahdollisuudella näytteenottoon.
(7) Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Italian interventioelin Agenzia per le Erogazioni in Agricoltura, jäljempänä "AGEA", avaa tarjouskilpailun tämän asetuksen ja asetusten (ETY) N:o 2960/77 ja (ETY) N:o 2754/78 säännösten mukaisesti neitsytoliivilamppuöljyn myymiseksi yhteisön markkinoilla. Myytävä määrä on noin 697 tonnia.
2. Poiketen siitä, mitä asetuksen (ETY) N:o 2960/77 5 artiklan 2 kohdassa säädetään, jos öljyn määrä jossakin astiassa on yli 500 tonnia, Italian interventioelimen sallitaan muodostaa useita eriä, joissa myydään vain osa kyseisestä öljystä.
2 artikla
Tarjouspyyntö julkaistaan 7 päivänä kesäkuuta 2002.
AGEA antaa myytävät öljyerät ja niiden nykyisen varastointipaikan tiedoksi toimipaikassaan: Via Palestro, 81 I - 00185 Rooma.
Edellä tarkoitetusta tarjouspyynnöstä on viipymättä toimitettava jäljennös komissiolle.
3 artikla
Tarjousten on saavuttava AGEA:lle osoitteeseen Via Palestro 81, I-00185 Rooma viimeistään 20 päivänä kesäkuuta 2002 kello 14.00 paikallista aikaa.
Myymättömät erät myydään toisella tarjouskilpailulla. Tällöin tarjousten on saavuttava asianomaisen interventioelimen toimipaikkaan viimeistään 5 päivänä heinäkuuta 2002 kello 14.00 paikallista aikaa.
4 artikla
1. Neitsytoliivilamppuöljyn osalta tarjoukset koskevat öljyä, jonka happoisuusaste on 3.
2. Kun tarjouskilpailulla myydyn öljyn happoisuusaste eroaa tarjouksen kohteena olevan öljyn happoisuusasteesta, maksettava hinta on tarjottu hinta, johon lisätään tai josta vähennetään seuraavasti:
- happoisuusaste enintään 3:
lisätään 0,32 euroa jokaiselta kymmenesosalta, joka alittaa 3:n happoisuusasteen,
- happoisuusaste yli 3:
vähennetään 0,32 euroa jokaiselta kymmenesosalta, joka ylittää 3:n happoisuusasteen.
5 artikla
Asianomaisen interventioelimen on toimitettava komissiolle luettelo nimiä mainitsematta kunkin myyntiin saatetun erän korkeimmasta hinnasta kahden päivän kuluttua tarjousten jättämiselle asetetun määräajan päättymisestä.
6 artikla
Vähimmäismyyntihinta 100 kilogrammalle öljyä vahvistetaan saatujen tarjousten perusteella asetuksen N:o 136/66/ETY 38 artiklassa säädettyä menettelyä noudattaen viimeistään kymmenentenä työpäivänä tarjousten jättämiselle asetetun määräajan päättymisestä. Päätös vähimmäismyyntihinnasta on annettava viipymättä tiedoksi kyseiselle jäsenvaltioille.
7 artikla
Asianomaisen interventioelimen on myytävä oliiviöljy viimeistään viidentenä työpäivänä 6 artiklassa tarkoitetun päätöksen tiedoksi antamisesta, sanotun kuitenkaan rajoittamatta tämän asetuksen 10 artiklan soveltamista. Interventioelimen on toimitettava varastointielimille luettelo eristä, joita koskevaa tarjouskilpailua ei ole ratkaistu.
8 artikla
Asetuksen (ETY) N:o 2960/77 7 artiklassa tarkoitettu vakuus on 18 euroa 100 kilogrammalta.
9 artikla
Asetuksen (ETY) N:o 2960/77 15 artiklassa tarkoitettu varastointikorvaus on 3 euroa 100 kilogrammalta.
10 artikla
Interventioelin, tarjouskilpailun voittajat ja varastointielimet ottavat ennen sen erän, jota koskeva tarjouskilpailu on ratkaistu, siirtämistä näytteen ja analysoivat sen komission asetuksen (ETY) N:o 3472/85(7) 2 artiklan 4 ja 5 kohdan mukaisesti, sanotun kuitenkaan rajoittamatta asetuksen (ETY) N:o 2960/77 11 artiklan 1 ja 2 kohdan säännösten soveltamista.
Kyseisestä näytteestä tehtyjen analyysien tulosten on oltava interventioelimellä viimeistään kolmantenakymmenentenä työpäivänä 6 artiklassa tarkoitetun päätöksen tiedoksi antamisesta.
a) Jos kyseisestä näytteestä tehtyjen analyysien lopullinen tulos osoittaa, että siirrettävän oliiviöljyn ja tarjouspyynnössä kuvatun laadun välillä on eroa ja että kyseessä on asetuksen N:o 136/66/ETY liitteessä olevassa 1 kohdassa tarkoitettu oliiviöljy, sovelletaan seuraavia säännöksiä:
i) Interventioelimen on ilmoitettava asiasta samana päivänä komission yksiköille liitteen I mukaisesti, sekä varastoijalle ja tarjouskilpailun voittajalle;
ii) Tarjouskilpailun voittajat voivat:
- joko ottaa haltuunsa kyseisenlaatuisen erän,
- tai kieltäytyä ottamasta haltuunsa kyseistä erää, asetuksen (ETY) N:o 2960/77 7 artiklan 6 kohdan b alakohdan mukaisesti tehtävän ilmoituksen rajoittamatta. Tällöin tarjouskilpailun voittajien on ilmoitettava asiasta samana päivänä interventioelimille ja komissiolle liitteen II mukaisesti.
Kun nämä muodollisuudet on täytetty, tarjouskilpailun voittajat vapautetaan kaikista kyseiseen erään liittyvistä velvoitteista, vakuudet mukaan luettuina.
b) Jos kyseisestä näytteestä tehtyjen analyysien lopullinen tulos osoittaa, että laatu poikkeaa asetuksen N:o 136/66/ETY liitteessä olevassa 1 kohdassa tarkoitetun oliiviöljyn laadusta,
- interventioelimen on ilmoitettava asiasta samana päivänä komission yksiköille liitteen I mukaisesti, sekä varastoijalle ja tarjouskilpailun voittajalle,
- tarjouskilpailun voittajat ilmoittavat samana päivänä interventioelimille, etteivät ne voi ottaa haltuunsa kyseistä erää, ja ilmoittavat asiasta samana päivänä komissiolle liitteiden I ja II mukaisesti.
Kun nämä muodollisuudet on täytetty, tarjouskilpailun voittajat vapautetaan kaikista kyseiseen erään liittyvistä velvoitteista, vakuudet mukaan luettuina.
11 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä toukokuuta 2002.

Labels: 2
3
17
18